Publication: Magyar Közlöny
Issue: MK-2009-158 (Year: 2009, Number: 158)
Era: 2004-2010
Section: 12. melléklet a 152/2009. (XI. 12.) FVM rendelethez
Paragraph Index: 576

b) Érzékszervi jellemzõk Alak, méret: Egyenletes vastagságú, legalább 40 mm átmérõjû, hengeres formájú, a felfüggesztésnek megfelelõ végen elkeskenyedõ, az ellenkezõ végen pedig legömbölyödõ termék. A rúdhossz a töltési méretnek megfelelõ (mini, turista, midi, normál). Burkolat: Folytonossági hiányoktól mentes, nemespenésszel egyenletesen fedett, enyhén ráncos. A burkolat a töltelékhez jól tapad. Állomány, metszéslap: Tömör, rugalmas, jól összeálló, jól szeletelhetõ, vágásérett, nem túl kemény. A metszéslapon barnásvörös sertéshús- és fehér szalonnaszemcsék láthatók egyenletes eloszlásban. Szín, illat, íz: A burkolatot jellegzetes szagú, fehér, szürkésfehér nemespenész-bevonat borítja. A metszéslap kellemesen füstölt, fûszeres illatú. Ízét a felhasznált fûszerek, a füst és az érlelés során képzõdött nemespenész harmóniája adja. 8.2. Megnevezés Téliszalámi 9. Parasztsonka Bõrrel és szalonnával fedett, megfelelõen formázott sertéscomb vagy lapocka, amelyrõl a lábat, valamint a combból a faroktõ- és medencecsontot (keresztcsont), a lapockából a lapockacsontot (lapátcsont) és porcot vagy az egész csontot eltávolították. A szalonna vastagsága legfeljebb 2 cm, a hús-szalonna arány legalább 4:1. Sózással, pácolással és füstöléssel tartósítják. Egészben vagy darabban forgalmazzák. 9.1. Minõségi jellemzõk

Source: https://magyarkozlony.hu/hivatalos-lapok/e92284c664e3a0b8d5bc3e963ddf4ed6a210e9a6/dokumentumok/8b4999791791fde25aa3385e84ae32075ff7d6e9/letoltes